Številka: 012-48/2022-3340-51

Datum: 4. 11. 2024

Na podlagi prvega odstavka 5. člena Pravilnika o strokovnih komisijah (Uradni list RS, št. 125/22) Ministrstvo za kulturo objavlja

**Javno povabilo Ministrstva za kulturo za dodatnega člana za področje glasbe**

**v stalni strokovni komisiji** **za mednarodno sodelovanje in promocijo** **na področju kulture**

Ministrstvo za kulturo poziva vse zainteresirane kandidate, strokovnjake s področja glasbe, da podajo kandidaturo za članstvo v stalni strokovni komisiji za mednarodno sodelovanje in promocijo na področju kulture.

Rok za oddajo prijav je do vključno 25. 11. 2024.

Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

Kandidat za člana strokovne komisije mora izpolnjevati naslednje pogoje:

* je seznanjen z vsebino Pravilnika o strokovnih komisijah (Uradni list RS, št. 125/22);
* je strokovnjak za področje glasbe in mednarodnega sodelovanja ter promocije na področju kulture;
* pozna delovanje različnih organizacijskih oblik (javnih zavodov, nevladnih organizacij, samozaposlenih idr.) na področju glasbe iz vsebinske pristojnosti stalne strokovne komisije za mednarodno sodelovanje in promocijo na področju kulture**,** oziroma se zavezuje, da se bo za namene strokovnega in konstruktivnega sodelovanja v strokovni komisiji ministrstva najpozneje v mesecu dni po imenovanju izobrazil o delovanju različnih organizacijskih oblik delovanja na področju, ki ga pokriva strokovna komisija;
* ima sposobnost objektivnega strokovnega argumentiranja in pisnega izražanja v slovenskem jeziku;
* redno spremlja področje dela stalne strokovne komisije.

Kandidat za dodatnega člana stalne strokovne komisije mora podati pisno prijavo, ki jo sestavljajo naslednji dokumenti:

* življenjepis (v Europass ali drugi obliki) s kratkim opisom delovnih izkušenj in referenc, iz katerih so razvidni strokovno poznavanje področja dela stalne strokovne komisije, in vsaj petletne delovne izkušnje s področja (dokazila so lahko medijski zapisi, bibliografija, kritiške objave, študije, monografije, priporočila ali druga relevantna dokazila za posamezno področje);
* kratko motivacijsko pismo;
* izjava, da izpolnjuje pogoje za imenovanje (izjava je priloga 1 tega javnega povabila);
* izjava, s katero dovoljuje obdelavo in uporabo svojih osebnih podatkov, vendar izključno z namenom in v zvezi s postopkom imenovanja (priloga 2 tega javnega povabila);
* soglasje za imenovanje za člana stalne strokovne komisije za mednarodno sodelovanje ter promocije na področju kulture, (priloga 3 tega javnega povabila).

Ministrica za kulturo bo pri imenovanju dodatnega člana stalne strokovne komisije za področje mednarodnega sodelovanja in promocije s področja glasbe upoštevala strokovnost in nepristranskost, geografsko razpršenost delovanja kandidatov, uravnoteženo zastopanost po spolih in starosti ter skupen nabor strokovnih znanj in izkušenj iz različnih zvrsti obravnavanega področja, delovnih in organizacijskih oblik delovanja.

Člani stalne strokovne komisije so upravičeni do plačila za svoje delo, znesek plačila je odvisen od števila sej, števila in zahtevnosti obravnavanih vlog oz. zadev ter drugih dejavnikov, ki vplivajo na način in obseg dela.

Število, sestavo, trajanje mandata, naloge, način dela in financiranje strokovnih komisij natančneje določa Pravilnik o strokovnih komisijah (Uradni list RS, št. 125/22), ki je dosegljiv na tej [povezavi](https://www.uradni-list.si/glasilo-uradni-list-rs/vsebina/2022-01-2977/pravilnik-o-strokovnih-komisijah).

V postopku javnega povabila ni možnosti vlaganja pravnih sredstev. Po imenovanju bodo imena in priimki članov stalne strokovne komisije za področje mednarodnega sodelovanja in promocije objavljeni na spletnih straneh Ministrstva za kulturo.

Kontaktna oseba za dodatna pojasnila v času uradnih ur Ministrstva za kulturo:

Pia Župan Muck, elektronski naslov: pia.zupan-muck@gov.si, telefon: 01 369 59 67.

Kandidat pošlje prijavo z vsemi navedenimi prilogami v zaprti ovojnici z označbo: »Prijava za članstvo v stalni strokovni komisiji za področje mednarodnega sodelovanja in promocije – št. 012-48/2022-3340« na naslov: Ministrstvo za kulturo, Maistrova 10, 1000 Ljubljana, do vključno 25. 11. 2024. Za pisno obliko prijave se šteje tudi elektronska oblika, poslana na elektronski naslov: gp.mk@gov.si, pri čemer veljavnost prijave ni pogojena z elektronskim podpisom. Ob prijavi po elektronski pošti naj kandidat označbo navede v vrstici »Zadeva«.

Vljudno vabljeni k oddaji kandidatur.

Dr. Astra Vrečko

ministrica